cyanic-selkie/wikianc huggingface dataset:
Crieff
Historie
På slutten av 1700-tallet var det opprinnelige treet som ble brukt av jarlene av Strathearn til «å disiplinere» folk, det vil si henrette dem ved henging, blitt erstattet av en formell trekonstruksjon nederst i Burrell Street i et område kalt Gallowhaugh, nå Gallowhill, tilsvarende norske Galgeberg i Oslo. Det som nå er Ford Road var Gallowford Road som førte ned forbi galgen til kryssingspunktet over elven Earn. Forfatteren Walter Scott, som besøkte Crieff i 1796, så galgen som «Gallowsford».
Rådhuset Crieff Town Hall sto ferdig i 1850. På 1800-tallet ble Crieff et fasjonabelt reisemål for turister som besøkte det skotske høylandet og et feriested på landet for velstående forretningsmenn fra Edinburgh, Glasgow og utover. Mange slike besøkende tok helsekur på Crieff hydropatiske etablissement, nå Crieff Hydro, som åpnet i 1868.
NGC 4622
NGC 4622 er en spiralgalakse som ligger rundt 111 millioner lysår unna jorden i stjernebildet Kentauren. Den er spesiell ved at den roterer samme vei som spiralarmene peker. En mulig forklaring er at galaksen vekselvirket og kolliderte med en mindre galakse. I tillegg til den merkelige rotasjonen har den en indre spiralarm som peker i motsatt retning enn resten av de andre spiralarmene.
Crieff
Historie
Crieff ble en gang betjent av Crieff jernbanestasjon, som koblet byen til Perth, Comrie og Gleneagles. Stasjonen ble åpnet i 1856 av Crieff Junction Railway, men stengt i 1964 av British Railways som en del av Beeching-kuttene.
Priset i poesi
Crieff ble hyllet av poetasten (engelsk betegnelse på en enestående dårlig poet) William McGonagall i diktet «Crieff» (1899):
Jule….
«Jule....» er et norsk musikkalbum fra 1973 med Gro Anita Schønn, Stein Ingebrigtsen samt Terje Fjærns kor og orkester. Platens betegnelse var RCA YNJL 1-804.
Sporliste
Side A Side B
Davide Viganò
Davide Viganò (født 12. juni 1984 i Carate Brianza) er en profesjonell italiensk landeveissyklist. Han sykler for Caja Rural-Seguros RGA.
ELINOR
ELINOR var et nettverk for elektronisk litteratur i Norden.
Katalogtekstene er skrevet av
Den Danske Scenekunstskole
Den Danske Scenekunstskole tidligere Statens Scenekunstskole og Statens Teaterskole, er en dansk utdannelsesinstitusjon innen teaterfag. Den ligger på Holmen i København og er en skole under Kulturdepartementet. Her utdannes skuespillere, instruktører, teaterteknikere og scenografer.
Skolen for Moderne Dans, som utdanner dansere, koreografer og dansepedagoger, er tilknyttet skolen.
Historie
Den Danske Scenekunstskole ble opprettet i 1968 som avløser for Det kongelige Teaters elevskole og Privatteatrenes elevskole. Opprinnelig var det utelukkende en skuespillerutdannelse, men i 1972 ble det opprettet en linje for allmenn teaterpraktikk, som etterfølgende utviklede seg til utdannelser for henholdsvis instruktører og scenografer. I 1992 ble det opprettet en teaterteknisk utdannelse med fire spesialiseringer (lysdesign, lyddesign, regi og produksjon), først som en forsøksordning, senere som permanent utdannelse. I [1992 ble forløperen for Skolen for Moderne Dans, Danseprojektet likeledes opprettet på forsøksbasis, og etter at den ble permanent, ble den slått sammen med Statens Teaterskole i 1998.
Skolen har alltid vært forum for kunstfaglige og ideologiske diskusjoner. I utgangspunktet ønsket man å opprette en utdannelse som kunne gi den studentene faglighet og ferdigheter – i høyere grad enn mesterlæren, som den gang var den normale profil for en teaterutdannelse som var tilknyttet et teater. Diskusjonen har blant annet handlet om hvorvidt man skulle utdanne kunstnere til en nåtidig bransje, eller til en visjon om en fremtidig scenekunst. I de senere år har fokus i høy grad vært på å gi den studerende mulighet for å tilegne seg konkrete redskaper og metoder.
NGC 4921
NGC 4921 er en spiralgalakse som ligger rundt 320 millioner lysår unna jorden i stjernebildet Berenikes hår. NGC 4921 er en såkalt «anemisk spiral», der den vanligvis kraftige stjernedannelsen som danner spiralarmene i spiralgalakser er svak. Mye av den ytre spiralstrukturen er også uvanlig jevn.
NGC 4921 ligger i galaksehopen Coma.
Kunståret 1436
Kunståret 1436 er en oversikt over hendelser, fødte og avdøde kunstnerpersonligheter i 1436.
Dødsfall
…
1436 in art
Bibliothèque nationale de France
Bibliothèque nationale de France (BnF) i Paris er et av verdens største bibliotek, og Frankrikes nasjonalbibliotek. Biblioteket ble etablert i 1461, men dets grunnlag lagt i 1537 da kong Frans I vedtok en pliktavleveringslov, som bestemte at alle bøker trykt i Frankrike skulle leveres i ett eksemplar til hans bibliotek. Biblioteket fikk sitt nåværende navn i 1795. Det har rundt 14 millioner bøker og publikasjoner, en stab på 2 700 personer og et budsjett på €254 millioner.
Avdelinger («Sites»)
Biblioteket er spredt på flere steder med ulike oppgaver i Paris og Frankrike. En ny avdeling ble oppført i François Mitterrands presidentperiode med adresse Quai François-Mauriac i 13. arrondissement i Paris. Den består av en lav og nedsenket del omgitt av fire bokformede høyblokker og er oppkalt etter den tidligere presidenten (Site François Mitterrand).
Per 2020 har det franske nasjonalbiblioteket fem avdelinger med ulike samlinger og publikumstilbud :
Site François-Mitterand
Denne avdelingen ble bygget som et monument over president François Mitterands presidentperiode, etter hans eget ønske. Det var han selv som valgte ut konkurransebidraget i arkitektkonkurransen om dette bygningskomplekset. Avdelingen har adresse Quai François-Mauriac i 13. arrondissement i Paris. Den består av en lav og nedsenket del omgitt av fire bokformede høyblokker. Arkitekturen ble i 2017 tildelt en internasjonal pris som del av det 20. århundrets kulturelle verdensarv. Avdeling François-Mitterand ble innviet i 1995.
Site Richelieu-Louvois
Site Richelieu-Louvois holder til i Paris' 2. arrondissement, på adressen 58 Rue de Richelieu, 75002 Paris. Her finner man biblioteket til Det nasjonale kunsthistoriske institutt (L'Institut national de l'histoire de l'art – INHA), biblioteket til l’École nationale des Chartes (Enc), og forskningslesesalene til BnFs
Site Jean-Vilar
Denne avdelingen holder til i Maison Jean-Vilar i den sør-franske byen Avignon. Jean Vilar (1912–1971) var sentral i fransk teaterliv i en årrekke, og tok initiativet til den verdenskjente teaterfestivalen Festival d'Avignon, som arrangeres hver sommer. Vilar bodde aldri i bygningen som er oppkalt etter ham.
Biblioteksamlingen i Maison Jean-Vilar består per 2020 av over 33.000 bøker og andre publikasjoner om scenekunst generelt, og har også en stor samling dokumenter og annet arkivmateriale som gjelder teaterfestivalen i Avignon og det øvrige teaterlivet i Avignon. Avdeling Jean-Vilar er underlagt BnFs «département des Arts du spectacle», som også arrangerer utstillinger, foredrag, konferanser og møter i Maison Jean-Vilar – særlig i forbindelse med teaterfestivalen.
Amoco
Amoco er et oljeselskap fra USA etablert som «Standard Oil of Indiana» av John D. Rockefeller i 1899. Fusjonert med British Petroleum i 1999. Selskapet heter nå BP, og har hovedkontor i London.
Havbåt
Havbåt betegner fiskebåter beregnet for bruk på åpent hav. De var åpne båter, 12 meter lange og 3 meter brede. De hadde 4 årepar, seil og seks manns besetning.
Plough Lane
Plough Lane var Wimbledon FC hjemmebane fra september 1912 og frem til 1991. Plough Lane ble åpnet i 1912, og siste seriekamp spilt på Plough Lane var i mai 1991. Siste kamp på Plough Lane endte med et 0-3 tap for naborival Crystal Palace FC, der hele 10 002 tilskuere hadde møtt opp for å se kampen. Tilskuerrekorden var 18 000 og ble satt i 1935. Plough Lane ble revet i 2001 av sikkerthetsmessige grunner.
Olga Biskopstø
Olga Biskopstø (født 1957 i Klaksvík) er en færøysk samfunnsforsker og politiker (Tj.).
Besoar
En besoar eller enterolitt (også skrevet bezoar og enterolith) er steindannelse (calculus eller konkresjon) i form av en kuleformet og glatt hårball, som finnes i ulike slag og oppstår i magen hos visse drøvtyggere som slikker i seg pels og ikke har fordøyelsesenzymer som kan bryte ned slike proteinstrukturer. Besoargeit er for eksempel navngitt etter dette fenomenet. Besoarer ble i tidligere tider tillagt magiske egenskaper. De ble regnet som motgift mot alle gifter og var ettertraktede gjenstander til wunderkammere.
Olga Biskopstø
Hun har arbeidet i skoleverket og forvaltningen. Fra 2000 til 2001 ledet hun utredningen av Útoyggjar på oppdrag fra Færøyenes regjering. Hun har også vært virksom i interesseorganisasjonen for Útoyggjar. Siden 2004 har Biskopstø vært ansatt ved senteret for samfunnsforskning ved Fróðskaparsetur Føroya i Tórshavn.
Biskopstø meldte seg inn i Tjóðveldisflokkurin (nå Tjóðveldi) i 1998. Hun møtte fast på Lagtinget for fiskeriminister Tórbjørn Jacobsen fra februar til september 2008. Biskopstø var nestleder i Lagtingets justiskomité.
Besoar
Besoar kan også forekomme hos mennesker. En tidligere kjent variant fantes hos de som i mangel på annen alkohol, drakk kvistlakk. Harpiksen kunne da legge seg rundt noe av innholdet i magesekken. Dersom denne «kalaskulen» ikke fulgte med ut fordøyelseskanalen, ville senere drinker gi avleiringer, og besoaret ville vokse.
I populærkultur
Det finnes besoarer i bøkene om Harry Potter. I den 6. boka brukte Harry Potter en slik for å redde sin venn, Ronny Wiltersen. I boka er den framstilt som den beste form for motgift, slik som i de gamle forestillingene om besoarenes egenskaper.
Sven Magnusson
Sven Magnusson (født 30. april i 1908, død 30. september i 1962) var en svensk skuespiller. Han har medvirket i 27 filmer i Sverige, mange av rollene var ganske små. I Norge medvirket han i filmen Eli Sjursdotter (1938), som var en norsk-svensk film.
Kunståret 1437
Kunståret 1437 er en oversikt over hendelser, fødte og avdøde kunstnerpersonligheter i 1437.
Dødsfall
…
1437 in art
Skeiane ungdomsskole
Skeiane ungdomsskole er en skole på Skeiene i Sandved bydel i Sandnes i Rogaland. Den ble bygget som realskole i 1963 og het da Høyland kommunale realskole. Bygget ble renovert i 1996/97 og i 2009/2010. Skolen var gjennom en totalrenovering og utvidelse til en kapasitet til 588 elever i 21 klasser mellom 2015-2020. Fra skoleåret 2019-2020 har skolen også 7 trinn med elever fra Sandved (4 klasser), høsten 2020 vil også 7 trinn fra Malheim gå på Skeiane. Våren 2019 var det 375 elever og ansatte ved skolen utgjorde 38,66 årsverk. Skolen har kort avstand til Sandnes sentrum.
Skolens navn
Skolen byttet navn fra Skeiene til Skeiane i 2018, fordi Statens Kartverk i 2001 fastsatte at offisielt gardsnavnform skulle være «Skeiane».
Barn av solen
Barn av solen er en norsk komedie fra 1955 regissert av Arne Skouen. Han skrev også manuset, basert på sitt eget skuespill med samme navn fra 1941. Karen Randers-Pehrson, Finn Kvalem, Anita Rummelhoff, Henny Moan, Rut Tellefsen og Arne Jacobsen ses i noen av de viktigste rollene. Filmen er den eneste av Skouens filmer som han selv ikke ønsket videre distribusjon av.
Kunståret 1438
Kunståret 1438 er en oversikt over hendelser, fødte og avdøde kunstnerpersonligheter i 1438.
Josip Bozanić
Josip Bozanić (født 20. mars 1949 i Rijeka i den kroatiske del av Jugoslavia) er en kroatisk prelat og en av Den katolske kirkes kardinaler, og emeritert erkebiskop av Zagreb.
Kunståret 1438
Dødsfall
1438 in art
Josip Bozanić
Bakgrunn
Josip Bozanić vokste opp på den dalmatiske øya Krk. Han var den eldste av fire barn til Ivan Bozanić og Dinka Valković. Josip fikk sin humanistiske skoleutdannelse ved seminaret i Pazin og studerte deretter filosofi og katolsk teologi ved de teologiske fakulteter i Rijeka og Zagreb. Studiene hadde et avbrudd for den obligatoriske militærtjenest. I løpet av sine år med militærtjeneste ble han dømt til militærfengsel for å ha nektet å ta avstand fra en artikkel om kardinal Alojzije Stepinac som var signert av ham, og publisert av L'Osservatore Romano.
Prest
Han ble presteviet den 29. juni 1975 av biskop Karmelo Zazinović av bispedømmet Krk.
Koadjutorbiskop, så ordinarie biskop, av Krk
Den 10. mai 1989 ble han utnevnt av pave Johannes Paul II til koadjutor-biskop av Krk. Som 40-åring var han da en av Europas yngste biskoper. Han ble bispeviet i katedralen i Krk den 22. juni samme år av kardinal Franjo Kuharić av Zagreb; medkonsekrerende var erkebiskop Josip Pavlišić av Rijeka-Senj, og biskop Karmelo Zazinović av Krk.
Noen måneder etter samme år, den 14. november, ble han ordinarie biskop av samme bispesete.
I 1996 ble han dessuten apostolisk administrator av erkebispedømmet Rijeka-Senj, under erkebiskop Anton Tamaruts sykdom.
Eriocrania salopiella
Eriocrania salopiella er en sommerfugl som tilhører den familien purpurmøll (Eriocraniidae). Den er funnet spredt i Sør-Norge.
Josip Bozanić
Erkebiskop av Zagreb
Den 5. juli 1997 utnevnte pave Johannes Paul II ham til erkebiskop av den kroatiske hovedstaden Zagreb. Han ble innført i embedet den 24. oktober samme år.
Eriocrania salopiella
Utseende
En liten (vingespenn 9–12 mm), purpurfarget møll med bronseaktige flekker. Arten er nokså lett å kjenne på at forvingene er avrundede med ganske små, gylne flekker. Antennene er godt over halvparten så lange som forvingen. Hode og forkropp er kledt med grågule, oppstående hår. Forvingen, som er forholdsvis bred og avrundet, er purpurfarget med tallrike, små flekker av gylne skjell. Det er en stor, trekantet, gyllen flekk ved bakkanten litt utenfor midten, denne når nesten fram til midten av vingen. Vingefrynsene langs forvingen er gråbrune, bortsett fra ved den lyse flekken der de er gule, de på bakvingen gråaktige bortsett fra den innerste halvdelen av bakkanten der de er hvite. Bakvingen er brunaktig med noe purpurglans ytterst. Larven er hvitaktig med lysbrunt hode.
Josip Bozanić
Erkebiskop av Zagreb
Erkebiskop Bozanić var fra 1997 i to perioder formann for Den kroatiske bispekonferanse. Innen bispekonferansen hadde han tidligere, siden 1993, vært formann for kommisjonen for relasjonene mellom stat og kirke. I oktober 2007 ble han avløst av biskop Marin Srakić.
Eriocrania salopiella
Levevis
Som de fleste purpurmøll er denne arten knyttet til bjørk (Betula spp.). Den foretrekker dunbjørk (Betula pubescens). Den finnes helst nær bjørker som vokser på litt fuktige steder. De voksne sommerfuglene flyr i solskinn fra slutten av april til midten av mai. Larven, som utvikler seg i mai–juni, gnager ut en flekkmine som begynner ved bladets midtnerve.
Utbredelse
Den er utbredt over nordlige, vestlige og østlige Europa. I Norge er funnet spredt nord til Sør-Trøndelag.
Josip Bozanić
Kardinal
Josip Bozanić ble kreert til kardinal den 21. oktober 2003 av Johannes Paul II; hans tittelkirke ble San Girolamo dei Croati. Som kardinal deltog Bozanić ved konklavene i 2005 som valgte kardinal 88Joseph Ratzinger]] til pave, og i 2013, som valgte kardinal Jorge Bergoglio.
I 2013 ytret seg han seg til den politiske kampanje om lovendring av kroatisk ekteskapslov. Han ville at det med større utvetydighet skulle fremgå at man med ekteskap forstod kun fellesskapet mellom én mann og én kvinne. I et hyrdebrev som ble lest i alle kirker i hele landet minnet han de troende om at «ekteskapet er den eneste forening som muliggjør prokreasjon». Folkeavstemningens oppslutning fra 66% av stemmene ble betrtasktet som en stor seier for den kristne ekteskapsdefinisjon.
Episkopalgenealogi
Hans episkopalgenealogi er:
Erling Christie
Erling Christie (født 19. mai 1928, død 3. september 1996) var en norsk forfatter.
Christie var blant modernismens pionerer i Norge, både som lyriker og kritiker. Christie utgav fire diktsamlinger mens han levde, og disse er samlet i den posthumt utgitte Samlede dikt (Aschehoug 1998).
Lyme Bay
Lyme Bay er et område av den Den engelske kanal sørvest i England, mellom Torbay i vest og Isle of Portland i øst. Grevskapene Devon og Dorset ligger begge ved bukten.
Erling Christie
Som litteraturarbeider introduserte Christie en rekke engelskspråklige forfattere for det norske publikum, og hans egen lyrikk var også inspirert av engelskspråklige forfattere som T. S. Eliot.
I 1959 ble Erling Christie utsatt for en ulykke som førte til at han mistet synet og ble arbeidsufør. Det ble derfor stille fra ham etter utgivelsen av Tegnene slukner, som ble publisert året etter at ulykken fant sted.
Lyme Bay
Området rundt Lyme Bay er en del av et verdensarvsted, Jurassic Coast, som er navnsatt på grunn av de geologiske formasjonene her fra juratiden. Jurassic Coast strekker seg over 153 km, fra Orcombe Point i nærheten av Exmouth i vest, til Old Harry Rocks i øst. Mange av de første oppdagelsene av dinosaurer og andre forhistoriske reptiler ble gjort i områdene rundt Lyme Regis og Charmouth. Blant de første som gjorde oppdagelser her var den selvlærte paleonotologen og fossilsamleren Mary Anning, i 1820-årene.
Været i bukten er temperert etter engelsk standard, og langt mere temperert enn mange andre steder ved tilsvarende breddegrad, noe som skyldes det varme vannet golfstrømmen fører med seg. Området rundt kysten av Lyme Bay er derfor et populært feriemål.
Exercise Tiger ble avholdt ved Lyme Bay, og var et prøveforsøk på invasjonen av Frankrike på D-dagen i 1944. Øvelsen ble en katastrofe da tyske motortorpedobåter dukket opp og tok livet av 749 amerikanere og briter midt i bukten.
Hardangerbåt
Hardangerbåt er i dag betegnelse på en trerobåt bygd i indre Hardanger, innenfor Strandebarm, som var ett av flere distrikter hvor det ble drevet omfattende båtbyggeri. Slik de fleste Sør-Vestlandsbåter var tidligere, har Hardangerbåten kun 3 bord på hver side. Den har nokså kraftige, ca. 30 cm høye, stevntopper, som har rett skråflate ned fra toppen på innsiden, i motsetning til de fleste andre båttyper på Sørvestlandet med litt høye stevntopper, som har en litt innbuet flate her. De har tydelig krappere bue i lottene enn i stevnene. De har ganske brede ripbord mot stevnene, og tilsvarende smalere børebord.
Bly (roman)
Bly er en roman av Lars Saabye Christensen som kom ut i 1990. Den er oppfølgeren til gjennombruddsromanen Beatles, som kom i 1984. For Bly fikk Saabye Christensen Bokhandlerprisen. Beatles (1984), Bly (1990) og Bisettelsen (2008) er løst bundet sammen. Alle bøkene henter handlingen fra Oslo på 1960- og 1970-tallet. De skildrer overgangen mellom ulike livsfaser med humor og melankoli.
Hardangerbåt
Gamle Hardangerbåter er svært like gamle Oselvere, og det er antydet at oppdelingen i to typer er uheldig. Det er heller ikke helt godt å si om ikke andre båttyper fra Hardangerdistriktet i gamle dager var mer lik de nåværende Hardangerbåtene.
Robåter fra lengre ute i Hardangerfjorden kalles ikke Hardangerbåter, men Strandebarmere, Kvinnheradsbåter osv.
Det ble ellers også bygd mye tyngre og større småskip i Hardanger og andre steder Hardangerjekt og Hardangerjakt (skipstypen).
Iona-klosteret
Iona-klosteret er et av de eldste og viktigste religiøse senter i det vestlige Europa. Det hadde sin storhetstid i tidlig middelalder ved sin grunnlegger, sankt Columba av Iona, og fra Iona spredde klosteret kristendommen blant piktere i Skottland.
Det har vært sterke bånd mellom Iona og Norge i mange hundre år.
Plassering
Iona-klosteret ligger på øya Iona, rett utenfor øya Mull på vestkysten av Skottland, og rett nord for Irland og Man i Irskesjøen. Øya Iona er på rundt 1,6 km bred og 5,6 km lang og har i dag en fast befolkningsmengde på rundt 125 mennesker.
Historie
I år 563 kom Columba (gammelirsk Colm Cille eller Columcille i betydningen «Kirkens due») og grunnla et kloster som vokste hurtig og snart ble et av de største religiøse sentre i vestlige Europa. Munker fra Iona grunnla andre religiøse hus så langt unna som Sveits.
I år 806 ble alle ved klosteret funnet døde. Dette har blitt tilskrevet en massakre fra norrøne vikinger. Tre andre angrep på Iona fra vikinger er blitt nedskrevet innenfor elleve år fra denne datoen.
Etter sankt Adomnán, abbed i årene 679 – 704, synes det som det skjedde et skisma eller splittelse på Iona som hadde sin grunn i striden mellom den keltiske kirke og den romersk-katolske kirke over dateringen av påsken. Adomnán ønsket å underkaste seg den sistnevnte, og striden synes ikke å ha bli løst før embetstiden til abbed Fedlimid.
Den norske kongen Magnus Berrføtt (konge 1095 – 1103) besøkte øya på sitt erobringstokt i Vesterhavsøyene, og norskekongen respekterte stedets hellige status. Snorre Sturlason skriver i Magnus Berrføtts saga at
I forbindelse med opprettelsen av erkebiskopsetet i Nidaros i 1153 og frem til unionstidens begynnelse i 1319, lå klosterkommuniteten på Iona innenfor Nidaros bispedømme. Dette bispedømmet inkluderte da både Shetland, Færøyene, Hebridene og Isle of Man.
På 1200-tallet hadde Iona blitt et benediktinerkloster. Et annen benediktinergrunnleggelse, Ionas nonnekloster, ble etablert i nærheten i 1203.
Med den protestantiske reformasjonen i Skottland ble Iona sammen med tallrike andre klostre over hele Skottland, England, Wales og faktisk også Irland som ble nedlagt eller ødelagt. Mange av Ionas historiske bygninger ble revet.
Carney Island
Carney Island er en stor, isdekt øy i Antarktis, beliggende mellom Siple Island og Wright Island utenfor kysten av Marie Byrd Land. Den er 110 kilometer lang og dekker et areal på om lag 8500 km². Med unntak av den nordre kysten, er øya omsluttet av Getz isbrem.
Iona-klosteret
Historie
På 1800-tallet ble Iona gitt til Den skotske kirke som da tok på seg omfattende gjenoppbygging av stedet. I 1938 ledet pastor George MacLeod en gruppe dedikerte som gjenoppbygde klosteret og dannet Ionasamfunnet. Denne økumeniske kristne samfunnet fortsatte å benytte stedet fram til den dag i dag.
Carney Island
Carney Island fotografert fra fly under Operasjon Highjump i januar 1947 og ble senere navngitt av United States Advisory Committee on Antarctic Names (US-ACAN) etter admiral Robert B. Carney (1895–1990), sjef for marineoperasjonene under organiseringen av Operasjon Deep Freeze-støtte under Det internasjonale geofysiske år 1957–1958.
Iona-klosteret
Historie
Stedet var svært godt likt av John Smith, leder av det britiske Arbeiderpartiet. Etter hans brå død i 1994 ble han gravlagt på Iona.
Emner av interesse
Mange tidlige skotske konger og høvdinger, foruten også konger fra Irland, Norge og Frankrike er gravlagt i klosterets kirkegård. Det er antatt at hele 48 skotske konger, 4 irske og 8 norrøne (konger fra Man, Dublin og Suderøyene) hviler på Iona. Disse omfatter blant annet Duncan, kjent fra William Shakespeares drama Macbeth, foruten også Malcolm II av Skottland, og Kenneth I av Skottland. I nyere tid er også John Smith gravlagt her.
Besøkende kan se klosterkirken og klostergangen, sankt Columbas helligdom, helgenens skrivecelle, og en enestående samling av over 180 utskårne steiner og kors fra middelalderen.
Flere keltiske høykors er funnet på øya Iona. Sankt Martins kors, datert til 700-tallet, står fortsatt ved vegkanten. En replika av Sankt Johannes’ kors er funnet ved inngangen av klosteret. Den restituerte originalen er nå i pleiehjemsmuseet ved klosterets ende.
Den samtidige Jedburgh-baserte skulptøren Christopher Hall arbeidet i mange år på utskjæringene i klosterets søylegang som omfatter fugler, flora og fauna hjemmeværende på øya. Ganske nylig var Christopher Hall ansvarlig for utskjæringen av John Smiths gravstein.
Thalidomid
Thalidomid er et legemiddel som ble solgt sent på 1950- og 1960-tallet som sovemiddel og til gravide kvinner som et kvalmestillende middel for å lindre morgenkvalme, oppkast og andre symptomer. Det ble syntetisert første gang i Vest-Tyskland i 1953, og ble markedsført av legemiddelfirmaet Grünenthal fra 1957 til 1961, hovedsakelig i Tyskland og Storbritannia. Medikamentet var tilgjengelig i ca. 50 land (ikke USA) under minst 40 navn som Taval, Talimol, Kevadon, Nibrol, Sedimide, Quietoplex, Contergan, Neurosedyn, Softenon etc. I ettertid viste det seg at legemiddelet var svært skadelig for fosterets utvikling og én enkelt dose thalidomid som er tatt av en gravid kvinne, kan resultere i alvorlige medfødte skader eller i at fosteret dør.
Thalidomid har et asymmetrisk C-atom og finnes dermed i to isomere former (R og S). Den ene isomeren virker trolig beroligende (R), mens den andre (S) kan medføre fosterskader.
Ragnvald
Ragnvald er et nordisk mannsnavn med norrøn opprinnelse. Navnet er sammensatt av to ledd som betyr «råd» og «hersker». Navnet er mest utbredt på Island i formen Rögnvaldur, men er ellers relativt sjeldent.
Thalidomid
Først i 1960-61 ble man klar over at thalidomid var et teratogen i fosterutviklingen. Det mest vanlige var utvikling av dysmeli (manglende armer/ben) eller fokomeli (korte armer/ben), særlig dersom medikamentet ble tatt de første 25 til 50 dagene av graviditeten. Rundt 10 000–15 000 barn ble affisert av thalidomid, av disse ca. 12 000 med fødselsdefekter. Bare 8 000 ble mer enn ett år gammel, men de fleste av disse er fremdeles i live med funksjonhemming forårsaket av legemiddelet. I 2003 siterte WHO dokumententasjon på at skadene kan bli overført til neste generasjon gjennom DNA, men dette er omstridt.
Ragnvald
Etymologi
Ragnvald har opprinnelse i norrøne regin, norrøne rǫgn eller gotiske ragin, som alle betyr «råd, avgjørelse», og norrøne valdr, germanske waldaz eller gammelhøytyske waltan, som alle betyr «hersker» eller «herske». Ragnvaldr var den norrøne formen av navnet.
Thalidomid
De thalidomidrammede omtales (eller omtaler seg selv) ofte på engelsk som "thalomiders" eller "flids". I Tyskland, hvor thalidomid ble markedsført som Contergan, er "Contergankind" en tilsvarende betegnelse.
Thalidomid er nå forbudt for sin opprinnelig tiltenkte bruk, men medikamentet har vist seg effektivt i behandlingen av lepra og myelomatose. Thalidomid-analoger er derfor under utvikling for å kunne tilby effektive og trygge legemidler mot disse og andre tilstander. Ved St. Olavs hospital i Trondheim har professor Anders Waage og Øyvind Hjertner påvist at Thalidomid kunne være effektivt hos opptil 30 % av pasienter med tilbakefall etter myelomatose, en form for benmargskreft.
Ragnvald
Utbredelse
Ragnvaldr er kjent brukt i tre nordiske runeinskripsjoner fra vikingtiden. Dette er et relativt lite antall, så navnet var neppe blant de mest brukte. I nyere tid er Ragnvald kjent brukt i Sverige fra 1872.
Thalidomid
I Norge ble det i 2008 sendt ut brev sammen med opplæringsmateriell til onkologer, hematologer og sykehusapotek. Dette for å hindre at fostre blir eksponert for thalodomid under svangerskapet, samt informere om annen risiko ved behandling med medikamentet.
Ragnvald
Utbredelse
Ragnvald har i Norge tradisjonelt vært mest brukt i Sogn og Fjordane. Det var mest brukt rundt år 1900. I Sverige var Ragnvald mest brukt i 1910- og 1920-årene.
Ragnvald og relaterte navn har navnedag i flere land:
Navnet er i dag mest utbredt på Island i formen Rögnvaldur.
Giovanni Visconti (syklist)
Giovanni Visconti (født 13. januar 1983 i Torino) er en tidligere, profesjonell italiensk landeveissyklist. Han la opp i 2022.
Sørlandets litteraturpris
Sørlandets litteraturpris er en litterær pris som utdeles årlig i forbindelse med Verdens bokdag. Prisen ble innstiftet i 2000 av folkebibliotekene og bokhandlerne i Aust- og Vest-Agder. Formålet er «å stimulere leselyst, samt å øke oppmerksomheten om litteratur, særlig i landsdelen, og å hjelpe frem nye og gryende forfatterskap fra Sørlandet (Agder).». Fra 2011 har prisen en klasse for skjønnlitteratur og en klasse for sakprosa.
Lofot-eruptivene
Lofot-eruptivene er en geologisk provins som dekker omtrent halvparten av området Lofoten og Vesterålen. Dette er intrusive bergarter hvorav omtrent halvparten dekkes av Raftsund-mangeritten. Intrusivene er 1700 til 1800 millioner år gamle og sterkt forvitret.
Sørlandets litteraturpris
En jury velger ut bøker fra fjorårets produksjon, og blant disse kåres så prisvinneren ved åpen avstemning. Stemmeskjema legges ut i alle bibliotek og bokhandler i Agder-fylkene, samt på internett. Det kan også stemmes via SMS. For å være kvalifisert, må bokens forfatter være bosatt på eller ha tilknytning til Sørlandet.
Ragnvald
Kjente personer med navnet
Personene i listen er ordnet kronologisk etter fødselsår.
Nepals geografi
Nepals geografi. Nepal er et lite land i Sørøst-Asia, inneklemt mellom kjempestatene Kina og India.
Lofot-eruptivene
Lofot-eruptivene ble intrudert av Lødingen-granitten for 1400 millioner år siden. Etter dette ble det dannet en suprakrustal serie som tilhører Leknes-gruppen, som består av kvartsitt, glimmerskifer, amfibolitt og marmor.
Asker rådhus
Asker rådhus er oppført i strukturalistisk stil og ble tatt i bruk 27. desember 1963, men offisielt innviet først våren 1964.
Bakgrunn
Asker rådhus ble vedtatt bygget i 1958 og er tegnet av arkitektfirmaet Lund & Slaatto. Rådhuset er oppført i betong og består av en 7 etasjers høyblokk med kontorer, og to lavere fløyer som også inneholder representasjonslokaler.
Rådhuset ligger i et parklignende område i utkanten av Asker sentrum og rett ovenfor Venskaben, hvor kommunen hadde sine kontorer inntil rådhuset ble innviet.
Rådhuset er beskrevet som «et av de viktigste byggene i Norge fra 1960-tallet [med] et seinmodernistisk preg og en rustikk norsk holdning i farger og materialer. Det er et usedvanlig konsekvent byggverk.» Bygget ble tildelt Betongtavlen i 1964.
I tillegg til verker av Rolf Nesch, Sigrun Berg og Synnøve Anker Aurdal fra innvielsen finnes også malerier av flere kjente kunstnere, deriblant maleriet Hvalstaddalen av Otto Valstad
Nepals geografi
Navnet Nepal
Offisielt hevdes det at navnet på en poetisk måte uttrykker den fysiske beliggenheten: Det er avleda av sanskrit nipa, ved foten av, og alaya, gudenes bolig. Men det blir også påstått at navnet stammer fra den nasjonaliteten som historisk har dominert Kathmandu-dalen: Newar-folket.
Sørlandets litteraturpris
Prisen består av et pengebeløp og et kunstverk.
Nepals geografi
Nepals nåværende grenser og størrelse
Det sørøstligste hjørnet ligger så vidt øst for 88° øst, og litt nord for 26° nord. Det nordøstlige hjørnet ligger også nær 88° øst og så vidt sør for 28° nord. Det nordvestlige hjørnet ligger nær 81° øst og litt nord for 30° nord. Det sørvestlige hjørnet ligger så vidt øst for 80° øst og litt sør for 29° nord. Nordligste punkt er 30º27' nord, sørligste 26º22' nord. Østligste punkt er 88º12' øst, vestligste 80º4' øst.
Lengden på Nepals grense er 2926 km. Grensa mot Kina er 1236 km lang, mot India 1690 km. Avstanden fra sørgrensa til nordgrensa er på det korteste 145 km og på det lengste 241 km. Fra øst til vest er landet over 850 km. Flateinnholdet er 147 181 km², om lag så stort som Norges fire nordligste fylker Nord-Trøndelag, Nordland, Troms og Finnmark til sammen. Et vanlig anslag arealet dekka av sjøer er 4000 km².
Hele nordgrensa og den øverste delen av vestgrensa går mot Kinas autonome region Tibet. De andre tre sidene i firkanten grenser mot India. Øvre halvdel av østgrensa går mot den tidligere sjølstendige staten Sikkim som nå er en delstat i India. Nedre halvdel av østgrensa går mot delstaten Vest-Bengal. Den østligste halvdelen av sørgrensa går mot delstaten Bihar, den vestligste mot Indias folkerikeste stat Uttar Pradesh, der Mahkali-elva (se lengre ned om Nepals elvesystem) danner grensa. Den nedre delen av vestgrensa går mot Himalaya-delstaten Uttarakhand.
Sørlandets litteraturpris
I 2010 delte juryen ut en hederspris, som en markering av at prisen ble delt ut for tiende gang. Hedersprisen gikk til Kjell Askildsen for hans store forfatterskap. 20-års jubileet i 2020 ble markert med jubileumsfest og utdeling av litteraturprisens andre hederspris. Øystein Lønn fikk hedersprisen for sitt store og viktige forfatterskap.
Nepals geografi
Nepals nåværende grenser og størrelse
Nordgrensa mot Tibet og Kina går langs de høyeste toppene i Himalaya, som utgjør en naturlig barriere mellom statene Nepal og Kina. Disse områdene er øde og de fleste steder vanskelige å krysse. Sørgrensa mot India går gjennom det flate Tarai. I dag er denne grensa enkel å krysse, tett befolka og nærmest åpen. Men i tidligere tider var det mektige jungler med ville dyr her. Ei alvorlig form for malaria gjorde Tarai til et distrikt der andre enn den gamle lokalbefolkninga (som har medfødt immunitet) ikke kunne bosette seg, helt opp til rundt 1950.
Utviklinga av den moderne nepalske staten hadde derfor fordelen av naturlige barrierer i nord og sør.
Nepals historiske utstrekning
Nepal var egentlig navnet til Khatmandu-dalen, som ligger øst i landet. Forskjellige større riker har over flere tusen år vokst ut fra dalen, for seinere å bryte sammen, ofte i et lappeteppe av småstater.
Fordisme
Fordisme er et begrep som brukes for å beskrive arbeidsorganisasjoner med høy grad av spesialisering og sentralisering. Dette er en videreutvikling av taylorismen, som stammer fra ingeniøren og næringslivsteoretikeren Frederick Winslow Taylors teorier.
Nepals geografi
Nepals historiske utstrekning
Noen av de seinere større rikene har hatt ei geografisk utstrekning som mer eller mindre overlapper den moderne staten Nepal. Dette gjelder blant annet rikene som Malla-kongene skapte på 1200-tallet og igjen på 1400-tallet. Dels har de også strakt seg betydelig lengre mot øst (inn i det nåværende Sikkim, sørover ned i Gangesdeltaet, mot vest (blant annet i det som nå er Indias delstat Uttaranchal), og inn i Tibet i nord.
Sørlandets litteraturpris
Sparebanken Sørs barne- og ungdomslitteraturpris ble delt ut for første gang i 2020. Juryen vurderte bøker utgitt i perioden 2017-2019 og første prismottaker ble Line Baugstø for Vi skulle vært løver (Aschehoug, 2018). Prisen deles ut hvert tredje år.
Nepals geografi
Nepals historiske utstrekning
Kasa-folket i det vestlige Nepal (et indo-iransk folkeslag som hadde med seg det som seinere blei til det moderne språket nepali da de vandra inn fra nordvest) danna også i middelalderen et større rike som på sitt maksimum herska over 142 000 km², et område om lag så stort som det moderne Nepal. Dets utgangspunkt var i dalen rundt Karnali-elva langt vest i dagens Nepal, med hovedsete i det moderne Jumla-distriktet. Staten inkluderte mye av det sørøstlige Tibet og Kumaon, som nå er i Uttaranchal. Dette riket oppløste seg i småstater rundt begynnelsen på 1400-tallet.
Den moderne staten Nepal vokste til sin nåværende utstrekning over knappe 50 år fra 1768 til 1816, da småstaten Gorkha om lag 10 norske mil vest for Kathmandu, begynte å ekspandere. (Både landet og nasjonalspråket blei kalt Gorkha og gorkhali helt fram til 1930-tallet.) Starten var at Gorkhas konge Prithvi Narayan Shah erobra Khatmandu-dalen, som til da hadde vært delt mellom småstater som stamma fra Malla-dynastiets forfall. Etter dette erobra han ei lang rekke småriker vest for Kathmandu. Under Prithvi nådde Nepal (med det offisielle navnet Gorkha) ei utstrekning på om lag 1/3 av det landet har i dag. Rikets østgrense nådde elvene Mechi og Kankai, dets vestgrense nådde elva Marsyandi. Etter Prithvis død fortsatte Shah-dynastiet med en aggressiv og ekspansjonistisk politikk. Nepal (Gorkha) vokste sterkt, og nådde på sitt nye maksimum ei utstrekning på over 200 000 km², noe over 80 % av Fastlands-Norge i dag. Men denne politikken førte også til kriger mot Kina og det Engelske Østindiske Kompani, som landet tapte.
Før 1816 nådde Nepals østgrense til elva Satlaj i det nåværende India. Størstedelen av det nåværende Uttaranchal lå under Nepal. I vest nådde grensa til elva Tista i Bengal, byen Darjeeling lå i Nepal og en del av Sikkim lå også under Nepal. Etter at Nepal tapte krigen mot det Østindiske Kompaniet i 1815 blei landet tvunget til å gi fra seg territoriene øst og vest for sine nåværende grenser, og et stort område i det østlige Tarai. Dette siste området fikk Nepal tilbake som takk for hjelpa da statsminister Jang Bahadur Kunwar Rana sendte soldater som hjalp England med å slå ned det store indiske opprøret i 1857. Fra da av har Nepals grenser vært uforandra.
Fysisk geografi
Nepal ligger i skråninga som begynner i Ganges-deltaet (laveste punkt, Kechana Kalan i Jhapa-distriktet er 70 moh.), fortsetter opp gjennom åsene mot Himalaya, og ender i verdens høyeste fjell, på nepali Sagarmatha (Mount Everest, Chomolungma, Feng) (8 848 moh.), som landet deler med Kina.
Geologisk forhistorie
Dette landskapet blei til ved at den øya som nå er det indiske subkontinent kom drivende sørfra og støtte sammen med Asia. Sammenstøtet danna fjellkjedene langs sørgrensa til Tibet, som fortsatt er vannskillet mellom elvesystemene til Ganges og Tsangpu (Brahmaputra). Nye bevegelser for mellom 20 og 16 millioner år sida skapte den sørlige delen av Himalaya-fjellene, og sør for dem de såkalte åsene imellom (engelsk The Middle Hills). Dette er et kaotisk område med åser og dalfører som noen nasjonalister gjerne definerer som Nepals hjerteland.
For mellom 800 000 og 300 000 år sida løfta de høyeste toppene i Himalaya seg høyt over resten av det eldre fjellandskapet. Samtidig danna de to kjedene seg som nå ligger langs foten av åsene fra vest til øst: Mahbarat-åsene, og parallelt med dem litt lengre sør, langs bredden av Ganges-slettene, Siwalik- eller Chure-kjeden. Disse bevegelsene fortsetter, og ulike deler av Himalaya vokser med en fart fra 5 mm til 1 cm i året.
De unge fjella i Himalaya er svært utsatt for å bli slitt ned av vann (erosjon). Kildene til Nepals viktigste elver fins her oppe, og elveløpene har skapt noen av verdens mest fantastiske elvedaler. Elvene går fra fjellene i nord og sørover, til fjellkjedene ved foten av åsene tvinger dem østover. Mellom åskjedene og i Kathmandu-dalen danna det seg store sjøer – den i Kathmandu-dalen tørka ut kanskje så seint som for 100 000 år sida.
Sunniva Stordal
Sunniva Maria Stordal Bjørklund (født 12. desember 1979 i Oslo) er en norsk modell, som ble oppdaget av en make-up artist i Oslo.
Runebrakteaten Ågedal 1
Runebrakteaten Ågedal 1 er en brakteat fra et rikt gravfunn i 1879 i en kvinnegrav i Audnedal i Vest-Agder. Den er av gull med tverrmål 29,4 mm. Bildet på brakteaten viser et menneskehode over en hest. Langs kanten er det en runeinnskrift.
Brakteaten er datert stilhistorisk til ca. 500–525 av Egil Bakka, men ut fra språket til noe etter 550 av Ottar Grønvik. Grønvik mener runeinnskriften er samtidig med brakteaten. Innskriften var lenge ansett som meningsløs, men i 1987 kom Ottar Grønvik med en tolkning. Denne reviderte han i 1996.
Innskriften leser han slik (litt forenklet):
Grønvik tolker tekstens innhold slik: Innskriften handler om en gammel mann og en trellkvinne, som er mannens følge. Hun har frisk ansiktsfarge og har drukket øl («i juletidsstyrke»), og føler seg opprømt og sterk, dvs. er beruset. Hun skal føre hesten på beite.
Dette sammenholder Grønvik med beskrivelsen som araberen Ahmad ibn Fadlān gav i 922 av begravelsen av en væringhøvding. Han ble brent på bålet, sammen med våpen, to hester og en trellkvinne som hadde meldt seg frivillig til å følge sin herre i døden. Under begravelsen ble hun skjenket med øl og ble sterkt beruset.
Grønvik mener det ikke kan være tvil om at innskriften beskriver en hedensk begravelse, "der en fornem mann eller kvinner blir lagt på likbålet sammen med en trælkvinne, som frivillig har gått med på å følge med til dødsriket." Trellkvinnen, hestene og gravgodset skal være med mannen på veien til dødsriket. Det er åpenbart viktig at trellkvinnen er en av hans egne trellkvinner, og at hun blir med frivillig.
Sunniva Stordal
Sunniva Stordal med sitt røde hår og grønne øyne tok modellverden med storm og ble over natten en av verdens mest etterspurte modeller i 1997/1998 etter at hun var å se på coveret til Italienske Vogue, samt to moteserier i magasinet fotografert av kanskje en av verdens fremste motefotografer, Steven Meisel og Deborah Tubeville.
Runebrakteaten Ågedal 1
Grønvik mener innskriften ikke er laget i samband med begravelsen, men at teksten kan være fra et mytisk dikt som var velkjent i samtida. Diktet har hatt som funksjon å forklare den religiøse tanken ved bålbrenningen, nemlig at den døde kom raskt av gårde og kom fram til dødsriket. Den skulle også motivere trellkvinner til frivillig å bli med på ei slik reise. Diktet beskriver derfor et kjernepunktet i den hedenske troen: menneskets nye liv i en hinsidig verden.
Sunniva Stordal
Hun ble booket av noen av verdens fremste motehus som Cerruti 1881, Chanel, Marithe & Francois Girbaud, Nina Ricci, Oscar de la Renta, Ocimar Versolato, Hugo Boss, Calvin Klein, Anna Sui, Richard Tyler, Stephen DiGeronimo, Yohji Yamamoto, Givenchy og Jean Paul Gaultier som ville ha henne til å vise sine klær og mente at Sunniva er perfekt til å vise deres kolleksjoner.
Hun har også gjort reklamejobber for blant andre Anna Sui, TSE, Versace og Chanel, samt en stor moteserie i det anerkjente italienske magasinet, Amica. På det meste tjente Sunniva 70 000 kroner dagen og kunne ha en ukelønn på 500 000 kroner. Hun var tilknyttet New York-Models i New York og Heartbreak modellbyrå i Norge. I 2006 var hun å se som en av juryen i den norske missekonkurransen Top Model, der Kathrine Sørland var programleder.
Hun jobbet som modell frem til 1999/2000 før hun sluttet for så å begynne å studere. Hun er gift med låtskriver og musikkprodusent Amund Bjørklund
Nepals geografi
Geologisk forhistorie
Denne geologiske utviklinga har skapt Nepals tre landskaper:
Tarai - det sørlige slettelandet
Langs mesteparten av sørgrensa har Nepal ei stripe land i det flate og varme Ganges-deltaet som blir kalt Tarai (også transkribert som Terai). Denne stripa, som er over 800 km lang, er bare fra 5 km til nærmere 50 km brei fra sør til nord. Landet ligger her stort sett fra 100 til 200 moh.
Tre dalfører (som engang var sjøer) mellom Mahabharat- og Siwalik-kjedene har tilsvarende landskap og kalles "indre Tarai". Fra øst til vest er det dalene Siwaliks/Churia, Chitwan og Dang.
To ulike anslag gir at fra 17 % til 23 % av Nepals territorium ligger i Tarai.
Tarai-slettene er dekka av et flere kilometer tjukt lag med jord og leire, som er ført ned fra Himalaya med elvene. Det er et subtropisk og tropisk, sumpaktig område med sommertemperaturer på over 30 °C og vintertemperaturer som kan synke ned til 10 °C. I Tarai er det kraftig monsunregn, mest i juli. Navnet Tarai betyr fuktig ...
Så seint som på 1950-tallet dominerte den tette og svært artsrike jungelen i Tarai, og malaria hindra jordbruket. Men malariamedisin og uthogging av skogen endra landskapets karakter totalt, og førte til masseinnvandring fra åsene i Nepal og fra nabolandet India. Tarai blei Nepals rikeste jordbruksområde og den delen av landet som utvikla seg raskest økonomisk. Denne utviklinga truer nå restene av urskog i Tarai.
Drøyt halve Nepals befolkning bor nå i disse relativt små områdene. Kultur og språk er nært knytta til India på den andre sida av grensa. Fellesspråket som brukes mellom folkegruppene i Tarai er for det meste hindi (eller nærbeslekta språk/dialekter), og ikke det offisielle nasjonalspråket nepali. Befolkninga i Tarai kalles også Madhesi, og Madhesh brukes også som et navn på Tarai. Mer om nasjonaliteter i Tarai, se artikkel om Nepals befolkning. Se også egen artikkel om Tarai.
Åsene
Nepals viktigste landskapsform: Åsene (Pahar eller Pahad, landet i midten på nepali) omfatter ut fra et høyt anslag 65 % av territoriet, et lavt anslag er 45 %. Klimaet her er temperert og sunnere enn i Tarai (i India pleide de engelske koloniherrene å rømme opp i de nordlige åsene opp mot Himalaya i den varmeste tida). De lavere åsene hadde opprinnelig rik løvskog. Høyere er det barskog opp mot tregrensa, som ligger rundt 4000 moh.
Det ville landskapet gjorde det lettere for små folkegrupper å forsvare seg og bevare sin uavhengighet. Dette har ført til at regionen inneholder over 100 ulike språk og etniske grupper. Det viktigste fellesspråket er det offisielle nasjonalspråket nepali, som historisk kommer fra vest (tidligere kjent bl.a. som gorkhali og khas ). Lengre østover dominerer folkegrupper som magar, tamang og kirat som snakker tibeto-burmesiske språk.
Mange fruktbare dalfører ligger i denne delen av landet. To av de viktigste er Kathmandu-dalen (se nedafor) og Pokhara-dalen, som ligger i Vest-regionen og inneholder landets nest største by.
Omtrent halve befolkninga bor i denne delen av Nepal. Et fellesnavn for befolkninga i åsene av mange ulike nasjonaliteter som bl.a. brukes i Tarai er pahade.
Kathmandudalen: Østlig i åsene, mellom om lag 27° og 28° nord og 85° og 86° øst, ligger Kathmandudalen. Formen likner på noe bortimot en sekskant, den han også blitt sammenlikna med et egg. Fra nord til sør er den 19 km tvers over, fra øst til vest 24 km. Gjennomsnittshøyden over havet er 1350 m, arealet 600 km²  (andre kilder sier 360 km²). Dalen er omgitt av grønne fjell med høyde fra 2000 til 2700 meter over havet.
Gjennom dalen fra nord til sør renner den hellige Baghmatielva, som kommer inn gjennom Bagdwar (tigerporten – av bag tiger, dwar port) i de nordlige åsene rundt dalen, passerer gjennom byen Kathmandu, samler alle andre elver i dalen i seg og renner ut gjennom Chovar-slukten i sørenden av dalen.
Kathmandu-dalen med de tre gamle byene Patan, Bhaktapur og Kathmandu, er Nepals historiske, kulturelle og politiske sentrum. De fleste forsøk på å danne større stater i Nepal har hatt utgangspunkt i denne dalen. (Noen mener at Newar-folket har gitt opphav til landsnavnet Nepal.) Dalen var i over 1000 år helt dominert av newar-folket, som var dalens herskere helt opp til midten av 1700-tallet og danna utgangspunktet for Malla-dynastiet. I 1768 mista newariene sitt herredømme til de nepali-talende hinduene, men dalens urbefolkning har fortsatt ei svært sterk sosial, økonomisk og kulturell stilling.
Shah-herskerne fra den lille staten Gorkha i åsene vest for dalen blei fra 1700-tallet skaperne av det moderne Kongedømmet Nepal ved å først erobre Kathmandu-dalen fra den siste Malla-kongen.
Helt til på 1950-tallet måtte folk som ville til Kathmandu gå til fots over fjellene sørfra. Da den første veien inn blei bygd, var den helt opp til 1970-tallet eneste farbare vei ut av dalen. Dalens fruktbarhet, kombinert med dens utilgjengelighet som har gjort at den lett kunne lukkes ute fra verden og var svært vanskelig å erobre utafra, har gjort Kathmandu-dalen til Nepals hjerteland. Et alternativt navn på den er også Nepal-dalen.